Κρίστοφερ Νόλαν

Ο Σερ Κρίστοφερ Έντουαρντ Νόλαν (αγγλ.: Sir Christopher Edward Nolan), (Λονδίνο, 30 Ιουλίου 1970) είναι Άγγλος σκηνοθέτης, παραγωγός ταινιών και σεναριογράφος.

Αφού σπούδασε αγγλική λογοτεχνία στο Πανεπιστημιακό Κολέγιο Λονδίνου, έκανε το ντεμπούτο του με το Following (1998). Ο Νόλαν κέρδισε αρχικά διεθνή αναγνώριση με τη δεύτερη του ταινία, Memento (2000), για την οποία προτάθηκε για το Όσκαρ Καλύτερου Πρωτότυπου Σεναρίου. Σκηνοθέτησε το Insomnia και βρήκε περαιτέρω κριτική και εμπορική επιτυχία με τα Τριλογία Μπάτμαν (2005-2012), The Prestige (2006) και Inception (2010), τα οποίοι έλαβαν οκτώ υποψηφιότητες για Όσκαρ, συμπεριλαμβανομένων των Καλύτερης Ταινίας και Καλύτερου Πρωτότυπου Σεναρίου. Ακολούθησαν οι Interstellar (2014), Δουνκέρκη (2017) και Tenet (2020). Κέρδισε υποψηφιότητες για Όσκαρ Καλύτερης Ταινίας και Καλύτερης Σκηνοθεσίας για το έργο του στο Δουνκέρκη. Το 2023 σκηνοθέτησε την ταινία Οπενχάιμερ, η οποία απέσπασε επτά βραβεία Όσκαρ, μεταξύ των οποίων και αυτό της καλύτερης ταινίας, στην απονομή των Όσκαρ του 2024.

Οι ταινίες του Νόλαν είναι συνήθως επιστημολογικά και μεταφυσικά θέματα, εξερευνώντας την ανθρώπινη ηθική, το χρόνο και την φύση της μνήμης και της προσωπικής ταυτότητας. Το έργο του διαποτίζεται από μαθηματικά εμπνευσμένες εικόνες και έννοιες, ασυνήθιστες αφηγηματικές δομές και υλιστικές προοπτικές. Έχει συγγράψει πολλές από τις ταινίες του με τον αδερφό του Τζόναθαν Νόλαν και διευθύνει την εταιρεία παραγωγής Syncopy Inc. με τη σύζυγό του Έμα Τόμας.

Ο Νόλαν έχει λάβει πολλά βραβεία και διακρίσεις. Το 2015 περιοδικό Time τον συμπεριέλαβε στη λίστα με τους 100 πιο σημαντικούς ανθρώπους στον κόσμο και το 2019 διορίστηκε Διοικητής του Τάγματος της Βρετανικής Αυτοκρατορίας για τις υπηρεσίες του στον κινηματογράφο. Τον Μάρτιο του 2024, του απονεμήθηκε ο τίτλος του Σερ.

 Βιογραφία 
Ο Κρίστοφερ Τζέιμς Νόλαν γεννήθηκε στις 30 Ιουλίου 1970 στο Λονδίνο. Ο πατέρας του ήταν κειμενογράφος διαφημίσεων, ενώ η μητέρα του ήταν αεροσυνοδός. Η πρώτη του ταινία ονομαζόταν Following και κόστισε μόλις $6.000. Κυκλοφόρησε το 1998. Η ταινία έλαβε θετικές κριτικές, ενώ εμφανίστηκε σε διάφορα κινηματογραφικά φεστιβάλ ανά τον κόσμο, με πρώτο το φεστιβάλ του Σαν Φρανσίσκο. Η επόμενή του ταινία με τίτλο Memento κυκλοφόρησε το 2000 και χάρισε στον Νόλαν την πρώτη του υποψηφιότητα για Όσκαρ στην κατηγορία «Καλύτερο πρωτότυπο σενάριο», όπως και μία υποψηφιότητα για Χρυσή Σφαίρα στην κατηγορία «Καλύτερο Σενάριο». Η επόμενη ταινία του ήταν η ταινία «Insomnia», η οποία βασίστηκε στην ομώνυμη νορβηγική ταινία, με πρωταγωνιστές τους Αλ Πατσίνο και Ρόμπιν Ουίλιαμς. Ήταν η πρώτη ταινία του Κρίστοφερ Νόλαν με εισπράξεις άνω των $ 100 εκατ. Η αμέσως επόμενη ταινία του ήταν η πρώτη ταινία του Μπάτμαν που σκηνοθετούσε ο ίδιος. Πρόκειται για το Batman Begins, με πρωταγωνιστή τον Κρίστιαν Μπέιλ, η οποία απέσπασε 1 υποψηφιότητα για Όσκαρ. Η επόμενη ταινία με τίτλο «The Prestige» απέσπασε 3 υποψηφιότητες για Όσκαρ. Η επόμενη ταινία του, «Ο Σκοτεινός Ιππότης» ήταν η ταινία του με την μεγαλύτερη εισπρακτική επιτυχία, όπως και μία από τις πιο πετυχημένες εμπορικά ταινίες όλων των εποχών, με έσοδα της τάξης του $1 δις. «Ο Σκοτεινός Ιππότης» κέρδισε 2 βραβεία Όσκαρ, ένα στην κατηγορία «Καλύτερος ήχος» και στην κατηγορία «Β' Ανδρικός ρόλος» για τον πρόσφατα, τότε, αποθανόντα Χιθ Λέτζερ.

 Φιλμογραφία 
 Ταινίες μικρού μήκους 
 Έτος Τίτλος ταινίας Ρόλος 1989 Tarantella Σκηνοθέτηςσεναριογράφοςπαραγωγός 1996 Larceny Σκηνοθέτηςσεναριογράφοςπαραγωγός 1997 Doodlebug Σκηνοθέτηςσεναριογράφοςπαραγωγός
 Ταινίες μεγάλου μήκους 
 Έτος Τίτλος ταινίας Ρόλος 1998 Following ΣκηνοθέτηςΣεναριογράφοςΠαραγωγόςΚινηματογραφιστής 2000 Memento ΣκηνοθέτηςΣεναριογράφος 2002 Insomnia Σκηνοθέτης 2005 Batman Begins ΣκηνοθέτηςΣεναριογράφος 2006 The Prestige ΣκηνοθέτηςΣεναριογράφοςΠαραγωγός 2008 Ο Σκοτεινός Ιππότης ΣκηνοθέτηςΣεναριογράφοςΠαραγωγός 2010 Inception ΣκηνοθέτηςΣεναριογράφοςΠαραγωγός 2012 The Dark Knight Rises ΣκηνοθέτηςΣεναριογράφοςΠαραγωγός 2013 Man of Steel ΠαραγωγόςΣεναριογράφος2014 Transcendenceπαραγωγός2014InterstellarΣκηνοθέτηςΣεναριογράφοςΠαραγωγός2016Batman v Superman: Η Αυγή της ΔικαιοσύνηςΕκτελεστικός Παραγωγός2017ΔουνκέρκηΣκηνοθέτηςΣεναριογράφοςΠαραγωγός2020TenetΣκηνοθέτηςΣεναριογράφοςΠαραγωγός2023ΟπενχάιμερΣκηνοθέτηςΣεναριογράφοςΠαραγωγός2026ΟδύσσειαΣκηνοθέτηςΣεναριογράφοςΠαραγωγός

 Παραπομπές 

 Εξωτερικοί σύνδεσμοι 

 Ο 


Κατηγορία:Άγγλοι σεναριογράφοι
Κατηγορία:Άγγλοι παραγωγοί ταινιών
Κατηγορία:Αμερικανοί κινηματογραφιστές
Κατηγορία:Αμερικανοί μοντέρ
Κατηγορία:Αμερικανοί παραγωγοί ταινιών
Κατηγορία:Αμερικανοί σεναριογράφοι
Κατηγορία:Άγγλοι μοντέρ
Κατηγορία:Απόφοιτοι του Πανεπιστημιακού Κολλεγίου του Λονδίνου
Κατηγορία:Αμερικανοί σκηνοθέτες κινηματογράφου
Κατηγορία:Άγγλοι σκηνοθέτες κινηματογράφου
Κατηγορία:Διοικητές του Τάγματος της Βρετανικής Αυτοκρατορίας
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Παραγωγοί που κέρδισαν Όσκαρ Καλύτερης Ταινίας